  Виталий Пронин Соин валче Удмурт кун университетысь студентъёсно общественникъёс пумиськылӥзы Удмуртиысь прокурорен Артём Николаевен. С. Хамзаев но А. Николаев Проектэн тодматыны шаерамы вуиз Россиысьобщественной палаталэн ёзчиез Султан Хамзаев. «Прокурорен кенешон» ужрад пӧртэмулосъёсын радъяськылэ ни. Солы 4 ар талэсь азьло кичӧлтон сётӥзы вал Удмуртилэнтуннэ Тӧроез Александр Бречалов,  соку соРоссиысь Общественной палаталэн секретарез вал, но телеведущая Санджи Тарбаева. - Ужпуммы калыклэсь но законлэсь быдэсъяськемзэчаклась ёзъёслэсь кусыпсэс тупатыны, - вераз С. Хамзаев. - Уж вылын адӟиськом, адямиоссолы туж кулэясько шуыса. Угось куд-ог дыръя калык чик но уг тоды маин вырепрокуратура, кыӵе юанъёсын но кызьы со доры вазиськыны луэ. Егитъёс но общественникъёс быгатӥзы шаерысьтымывалтӥсь прокурорлы асьсэлэсь юанъёссэс сётъяны. Кылсярысь, соослы тунсыко потӥзкутэмын луоз-а 21 ареслэсь пиналгес адямиослы курыт юонъёсты вузан сярысь закон.Али та сярысь лэчыт кенешонъёс ӝутскемын.   - Мон сое кутонлэн пайдаез сярысь 5-тӥ арзэ вераськиськони, - шуиз Султан Султанович. – «ВЦИОМ» но «ФОМ» калык пӧлын юалляськонортчытӥзы, 78 процентэз адямиос сое умоен лыдъяло, егитъёс пӧлын 60-65процентэз солы дурбасьто. Мукетыз юан герӟаськемын вал УдГУ, Медициная кунакадемия котырын усьтэм сур юонъя бар сярысь. Законэз тӥяса уг-а меда ужа сошуыса, эскерон ортчыны куремын вал. Озьы ик ужрадэ люкаськемъёс тунсыкъяськизылэземын-а музъем ултӥ ортчись переходъёсын ӝог сӥён лэсьтонъя лавкаос усьтыныно трос мукетыныз. Ужрадэз радъясьёс пумиськонлэсь пайдазэ пусйизы но сое ортчытонэз ӟеч сямлы пӧрмытыны кенешизы. Ангелина Снигирёва Туспуктӥз Э. Карипов  